**Тақырыбы:**«Төрле, төрле жаңа жыл!»

**Мақсаты**: Балалардың жаңа жыл мерекесі туралы түсініктерін қалыптастыру. Мерекелік көңіл-күй ортасын ұйымдастыру. Хормен ән айту шеберліктерін арттыру. Би қимылдарын қызығушылықпен, ырғақты сақтай орындауға төселдіру. Эстетикалық тәрбие беру.

**Кейіпкерлер:** Аяз ата мен Ақшақар, Доңыз, Тышқан, Зұлым Патшайым.

*Әуенмен балалар залға кіреді,орындарына отырады.*

**Тәрбиеші:** [Жаңа жыл](https://www.zharar.com/index.php?story=%D0%96%D0%B0%D2%A3%D0%B0+%D0%B6%D1%8B%D0%BB&do=search&subaction=search) келді о, міне,  
Далама, қалама, жеріме  
Шаттыққа бөлеп әр үйді,  
Шыға ғой менің төріме.Құрметті ұстаздар,ата-аналар! Сіздерді келе жатқан Жаңа жыл мерекелеріңізбен шын жүректен құттықтаймыз! Дендеріңізге саулық, отбасыларыңызға бақыт, еңбектеріңізге табыстар тілейміз! Жаңа жыл қарсаңына орай өткізгелі отырған «Ақбота» тобының «Қош келдің, Жаңа жыл» атты мерекелік ертеңгілігімізге қош келдіңіздер!

Шырша түбінен Доңыз ұйқысынан оянады.

Тәрбиеші: Доңыз, сен әлі осында отырсыңба? Ал, біз сені кетіп қалды деп ойласақ.

Доңыз: Балалар, сәлеметсіңдерме? Ата-аналар есенсіңдерме? Оооо,балалар қалай үлкен болып өсіп кеткенсіңдер? Бойларың ғана емес, ойларыңда өскен шығар йа?

Тәрбиеші: Әрине, біздің балалар 1 жасқа өсті. Ақылдары толып, ересек тобына ауысты.

Доңыз: Демек, 1 жыл өтіп кеткенба? Қалай уақыт тез өтіп кеткен? Мен де былтыр осы балабақшаға келгенде кішкентай ғана торай едім. Міне, аспазшылар пісірген ботқаны жееееп, қандай болып өстім. Бір жылда мен балабақшада болған қызықты мерекелерге куә болдым. Мұнда бәрі жақсы екен.

Тәрбиеші: Доңыз, біз саған ризамыз. Сенімен өткен жылдың өзіндік орны бар. Есте қаларлық әдемі естеліктерде жоқ емес. Олай болса, сен біздің балалардың жаттаған тақпақтарын тыңдап көрші.

Тақпақтар:

**1 бала:**

Армысыңдар, халайық!

Бармысыңдар, халайық!

Жаңа жылды жұп жазбай,

Бірге қарсы алайық!

**2 бала:**

Жаңа жылым мол болсын

Басқан қадам оң болсын

Төрле, төрле жаңа жыл

Бізге құтты жыл болсын.

**3 бала:**

Тілеймін мен бар әлемге

Дос көп болсын жаңа-жыл

Ата-әже, ата-әже

Құтты болсын жаңа жыл

**4 бала:**

Новый год! Новый год!

Всех на праздник соберет!

Добрый дедушка Мороз

Нам подарки принесет!

**Кеңес:**

Аспан жерге төгеді,

Ақ күмісін уыстап,

Жаңа жылда келеді

Бізге қарай жылыстап.

**Дамир:**

Жаңа жылмен, жаңа жылмен,

Құттықтаймыз әрине.

Әкемізді, анамызды

Қонақтардың бәрін де!

Доңыз: Жарайсыңдар, балалар. Мен сендердің өнерлеріңді бір жыл бойы тамашаладым ғой, бірақ менің енді қайтатын уақытым келді. Қош сау болыңдар.

Доңыз қоштасып, шығып кетеді.

Жүргізуші: Балалар, мінекеі ескі жылды да шығарып салдық. Біз бүгін мерекеде кімді күтеміз?

Балалар: Аяз ата мен Ақшақар.

Жүргізуші: Дұрыс айтасыңдар, Аяз ата мен Ақшақар келгенше қонақтарымызға ән шырқап берейік. Мүмкін біздің даусымызды естіп келіп қалар.

Ән: «Ақшақар»

Қорқынышты музыка естіліп залға Зұлым Патшайым келеді.

Зұлым Патшайым: Ха-ха-ха-ха! Менің мерекемді неге менсіз тойлап жатырсыңдар а?

Жүргізуші: Ой, сен кімсің?

Зұлым Патшайым: Мен кахарлы қыс патшайымымын. Бұл менің мерекем, мен қазір сендердің барлықтарыңды қатырып тастаймын.

Жүргізуші: Жо-жоқ! Патшайымы сен ашуыңды басып, біздің кішкентай перизаттарымыздың биін тамашалап көрші. Мүмкін ашуыңнан қайтарсын.

Би: «Сүйкімді перизаттар»

Зұлым Патшайым: Ой, ой не боп кетті. (көзін уқалап) Мына кішкентай перизаттар менің ашуымды қандай сиқырмен басты екен. Бар ашуым тарқап кетті ғой.

Жүргізуші: Патшайым, бұл перизаттар айналаға мейірім мен шапағат төгуші перизаттар, олар барлық жерге қуаныш силап жүреді.

Патшайым: Жарайды олай болса, менда сендермен мерекені тойласам болама?

Балалар: Йа!

Жүргізуші: Әрина, патшайым біз Аяз ата мен Ақшақарды күтіп отырмыз, олар қазір келіп қалады.

Патшайым: Ой, қап мен бағана қатты ашуланғаным соншалық орманда боран тудырып, дауыл жібергенмін. Аяз аталар адасып кетпесін. Барып жол көрсетіп, алып келейін. Сендер мерекені жалғастыра беріңдер.

Жүргізуші:Балалар, Аяз ата мен Ақшақар келгенше бір ойын ойнап жіберейік.

Ойын: Балалармен.

Музыка естіліп залға Аяз ата, Ақшақар, Патшайым келеді.

**Аяз ата:** Амансыңдарма ұлдарым,

Амансыңдарма қыздарым!

Құтты болсын, балалар  
Келген Жаңа жылдарың  
Алаңдамай өсіңдер  
Еркелеп қыз, ұлдарым  
өткен жылы келіп ем  
Бәріңді де көріп ем  
Жыл өткізіп келем деп  
Уәдемді мен беріп ем  
Ойларың мен бойларың да  
Бірдей өсіп қалдыңдар ма?  
Ал, мен кіммін айтыңдаршы  
Мені тани алдыңдар ма?

**Балалар:** Аяз ата!

**Ақшақар:** Сәлеметсіңдер ме, балалар.   
Сүйсіңдірер маңайды  
Ақшақармын арайлы  
Жалт – жұлт еткен жүзімнен  
Күміс сәуле тарайды.  
Ақшақармын аппақпын  
Қалай тыныш жатпақпын  
Менсіз қыстың сәні жоқ  
Әнмін, жырмын, тақпақпын.

Жаңа жылдарың құтты болсын құрметті қонақтар!

**Жүргізуші:** Амансыңдарма Аяз ата, Ақшақар. Жаңа жылдарыңыз құтты болсын.

Біздің балалардың жаңа жылғңа деп арнап жаттаған тақпақтарың тыңдаңыздар.

Тақпақтар:

Патшайым: Аяз ата, ал шырша неге көңілсіз тұр?

Ақшақар: Йа, Аяз ата шырша шамын балалармен бірге жағайық.

Аяз ата: Кәне олай болса бәріміз шырша шамын жағайық. Бәріміз бірге айтамызба?

**Балалар:** Йа!

**Қуант бізді таңырқат, Шамдарыңды жарқырат!**

Шырша шамы жанады.

**Жүргізуші:** Құрметті Аяз ата мен Ақшақар, біздің балалар осы бір жыл ішінде көп нәрсе үйренді, тақпақтар, әндер, билер. Бүгінгі мерекеде бар өнерлерін көрсетпекші.Біздің ұлдарымыздың орындауында «Сиқыршылар» биі.

Би: «Сиқыршылар» (ұлдар)

Патшайым: Ақшақар, сен екеуміз қонақтармен ойын ойнасақ қалай қарайсың?

Ақшақар: Табылған ақыл, ойнасақ ойнайық.

Ойын: «Ата-аналармен».

Аяз ата: Ал, балалар біз енді ортаға биылғы жаңа жылымызды шақырайық. Ол үшін бәріміз бірге Жаңа жыл деп 3 рет айтуымыз керек.

Балалар: Жаңа жыл 3 рет айтады.

Музыка естіліп жыл басы Тышқан келеді.

**Тышқан:** Амансыңдарма,қонақтар, балалар. Мені қарсы алып жатқандарыңа рахмет.

**Аяз ата:** Қош келдің жаңа жыл! Төрлет!

**Жүргізуші:** Міне біздің жаңа жылымыз жыл басы Тышқанда келіп жетті. Төрлет Жаңа жыл. Балалар енді бәріміз орнымыздан тұрып, қол ұстасыз айналып «Жаңа жыл» әнін орындайық.

**Ән: «Жаңа жыл»**

Жүргізуші: Біздің ұлдарымыз бен қыздарымыз бүгінгі жаңа жыл мерекесінде бар өнерлерін паш етуде, олай болса келесі тамашалайтындарыңыз патша ұлдардың орындауында «Патшалар» биі.

Би: «Патшалар».

**Аяз ата:** Балалар, сендер бір жылда көп нәрсе үйреніпсіңдер, ақылды бала болыпсыңдар,сондықтан сендерге әкелген сыйлықтарымды табыстап кетейін. Ақшақар қызым, көмектісіп жіберші.

Балаларға сыйлықтар таратылады.

Музыка әуенімен залдан Аяз ата мен Ақшақар, Патшайым шығып кетеді.

**Жүргізуші:** Жаңа жыл бірлік берсін елімізге  
Береке ырыс келсін жерімізге  
Қыспақты пейіліміз жеңіп шығып  
Қуаныш шашу шашсын төрімізге дей отырып бүгінгі мерекелік ертеңгілігімізді аяқтаймыз. Қош сау болыңыздар.

Балалар мен Тышқан музыка әуенімен қол бұлғап залдан шығып кетеді.